13 Kwa Bolivia, mosetsana mongwe wa dingwaga tse tlhano yo o godisitsweng ke batsadi ba Basupi o ne a kopa morutabana wa gagwe tetla ya go se tle sekolong ka beke ya loeto lwa molebedi wa potologo. Ka ntlha yang? O ne a batla go nna le seabe mo bodireding mo bekeng eo yotlhe e e kgethegileng. Seno se ne sa gakgamatsa batsadi ba gagwe mme gone ba ile ba itumelela boikutlo joo jwa gagwe jo bo molemo. Gone jaanong mosetsanyana yono o tshwara dithuto tsa magae tsa Baebele le batho ba le batlhano, mme bangwe ba batho bano ba ba ithutang ba nna gone kwa dipokanong tsa Bokeresete. O setse a kile a tla le morutabana wa gagwe kwa Holong ya Bogosi. Gongwe fa nako e ntse e ya, bangwe ba baithuti bano ba gagwe ba Baebele ba tla fetoga “dilo tse di eletsegang” tse di tla galaletsang ntlo ya ga Jehofa.